 Ndị Ikpe 8  Ndị Ifrem wee sị ya: Gịnị bụ ihe a i mere anyị, ị kpọghị anyị mgbe ị gara ibuso Midian agha? Ha wee gbalịsie ike isesa ya okwu.Nikpeazụ, ọ sịrị ha: Ihe a m mere ọ haruru ka ihe unu mere? Ọ bụ na mkpụrụ Ifrem ghọfọrọ aghọfọ adịghị mma karịa mkpụrụ vaịn Abi-iza ghọtara nubi?Ọ bụ naka unu ka Chineke nyefere ndị isi Midian bụ Oreb na Zieb, ihe m mere ọ haruru ka ihe unu mere? Ọ bụ mgbe o kwuru ihe a ka mmụọ ha dajụrụ.E mesịa, Gidiọn bịarutere Jọdan, gafee ya, ya na narị ndị ikom atọ so ya, ike gwụrụ ha ma ha nọ na-achụ ndị iro ha.O wee sị ndị Sọkọt: Biko, nyenụ ndị a so m achịcha, nihi na ike gwụrụ ha, m na-achụkwa Ziba na Zalmọna, bụ ndị eze Midian.Ma ndị isi Sọkọt sịrị ya: Ì jidewo Ziba na Zalmọna, nke mere anyị ga-eji nye ndị agha gị achịcha?Gidiọn wee sị ha: Nihi ya, mgbe Jehova nyefere Ziba na Zalmọna naka m, m ga-eji ogwu ala ịkpa na ụgà tirụsịa unu ahụ.O wee si nebe ahụ garuo Penuel ma gwa ha otu ihe ahụ, ma ndị Penuel zara ya dị ka ndị Sọkọt zara.Nihi ya, ọ gwara ndị Penuel, sị: Mgbe m lọtara nudo, m ga-akwatu ụlọ elu a.Ma Ziba na Zalmọna nọ na Kakọ, ha na ndị agha ha, ihe dị ka puku mmadụ iri na ise, bụ ndị fọdụrụ nime ndị agha niile si nEbe Ọwụwa Anyanwụ; ndị e gburula egbu dị narị puku ndị ikom na iri puku abụọ bụ ndị na-ebu mma agha.Gidiọn sooro ụzọ ndị bi nụlọikwuu na-esikarị wee gawa nebe ọwụwa anyanwụ nke Noba na Jọg-beha, o wee malite ibuso ndị agha ahụ agha mgbe ndị agha ahụ na-anọghị na nche.Mgbe Ziba na Zalmọna gbawara ọsọ, ọ chụwara ha ozugbo wee nwụde ndị eze Midian abụọ ahụ, bụ Ziba na Zalmọna; o wee mee ka oké ụjọ jide ndị agha ahụ niile.Gidiọn nwa Joash wee si nụzọ gara Hires na-alọta nagha ahụ.Mgbe ọ na-alọta, o jidere otu nwa okorobịa onye Sọkọt wee jụọ ya ajụjụ. O wee depụtara ya aha ndị isi nke Sọkọt na ndị okenye ya, ndị ikom iri asaa na asaa.O wee gakwuru ndị Sọkọt, sị: Leenụ Ziba na Zalmọna ndị unu ji maka ha kwaa m emo, sị, Ì jidewo Ziba na Zalmọna nke mere anyị ga-eji nye ndị ikom gị ike gwụrụ achịcha?O wee kpọrọ ndị okenye obodo ahụ, were ogwu nke si nala ịkpa na ụgà mesie ndị Sọkọt ike.Ọ kwatukwara ụlọ elu ahụ dị na Penuel, wee gbuo ndị obodo ahụ.O wee sị Ziba na Zalmọna: Olee otú ndị ahụ unu gburu na Tebọ dị? Ha wee sị ya: Otú a ị dị ka onye ọ bụla nime ha dị, ha yiri ụmụ eze.O wee sị ha: Ha bụ ụmụnne m, nne ji mụ na ha. Dị nnọọ ka Jehova dị ndụ, a sị na unu hapụrụ ha ndụ, m garaghị egbu unu.O wee gwa Jita ọkpara ya, sị: Bilie, gbuo ha. Ma nwa okoro ahụ amịpụtaghị mma agha ya, nihi na egwu na-atụ ya, nihi na ọ ka bụ nwata.Ziba na Zalmọna wee sị: Bilie nonwe gị gbuo anyị, nihi na otú nwoke hà ka ike ya hà. Gidiọn wee bilie gbuo Ziba na Zalmọna, werekwa ihe ịchọ mma yiri ọnwa nke dị nolu kamel ha.Mgbe e mesịrị, ndị Izrel sịrị Gidiọn: Chịwa anyị, gị na nwa gị na nwa nwa gị, nihi na ị zọpụtawo anyị naka Midian.Ma Gidiọn sịrị ha: Mụ onwe m agaghị achị unu, nwa m agaghịkwa achị unu. Ọ bụ Jehova ga-achị unu.Gidiọn wee sị ha: Ka m rịọ unu otu ihe: Onye ọ bụla nime unu nye m ọla imi ọ lụtara nagha. Nihi na ha nwere ọla imi e ji ọlaedo mee, nihi na ha bụ ndị Ishmel.Ha wee sị ya: Anyị ga-enye gị ya. Ha wee gbasaa ákwà mgbokwasị, onye ọ bụla wee na-atụnye ọla imi ọ lụtara nagha nime ya.Ọla imi ọlaedo ọ rịọtara dị otu puku shekel ọlaedo na narị asaa nịdị arọ, nagụnyeghị ihe ịchọ mma ahụ yiri ọnwa na iyeri ntị na ákwà e ji ajị anụ e sijiri odo odo mee, nke ndị eze Midian yi, nagụnyeghị ihe olu kamel ha nya.Gidiọn wee jiri ya mee efọd, debekwa ya nihu ọha nobodo ya bụ Ọfra; Izrel dum wee malite iso ya nwee mmekọahụ rụrụ arụ nebe ahụ, o wee ghọọrọ Gidiọn na ezinụlọ ya ọnyà.Otú a ka e si merie ndị Midian nihu ụmụ Izrel, ha eseliteghịkwa isi ha ọzọ; ala ahụ enweghịkwa nsogbu ọzọ ruo afọ iri anọ nụbọchị Gidiọn.Jerọbel nwa Joash wee laa ma biri nụlọ ya.Gidiọn wee mụọ ụmụ ndị ikom iri asaa, ndị si núkwù ya pụta, nihi na ọ lụrụ ọtụtụ ndị inyom.Ma iko ya nwaanyị nke bi na Shikem mụụrụ ya otu nwa nwoke. O wee gụọ ya Abimelek.E mesịa, Gidiọn nwa Joash nwụrụ mgbe o mere ezigbo agadi, e wee lie ya nebe e liri Joash nna ya nỌfra nke ndị Abi-iza.O wee ruo na ozugbo ọ nwụrụ, ụmụ Izrel na Bel malitekwara inwe mmekọahụ rụrụ arụ, ha wee jiri Bel-birịt mere chi ha.Ụmụ Izrel echetaghị Jehova Chineke ha, onye napụtara ha naka ndị iro gbara ha gburugburu;ha egosighịkwa ezinụlọ Jerọbel, bụ Gidiọn, obiọma iji kwụọ ya ụgwọ ihe ọma niile o meere Izrel. 